[pic] | EUROPA-KOMMISSIONEN |

Bruxelles, den 1.4.2011

KOM(2011) 179 endelig

2010/0059 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om ændring af forordning (EF) nr. 1905/2006 om oprettelse af et instrument til finansiering af udviklingssamarbejde

2010/0059 (COD)

UDTALELSE FRA KOMMISSIONENi henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om ændring af forordning (EF) nr. 1905/2006 om oprettelse af et instrument til finansiering af udviklingssamarbejde

1. Indledning

I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringsforslag, som Europa-Parlamentet fremsætter ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb

Forslag sendt til Europa-Parlamentet og Rådet: 17. marts 2010

Dokument KOM(2010) 102 endelig – 2010/0059 COD

Vedtagelse af Europa-Parlamentets holdning under førstebehandlingen: 21. oktober 2010

Ændret forslag fremsendt til Europa-Parlamentet og Rådet: -

Politisk enighed om Rådets holdning: -

Formel vedtagelse af Rådets holdning: 10. december 2010

Vedtagelse af Europa-Parlamentets holdning under andenbehandlingen: 3. februar 2011

3. Formålet med forslag ET

LANDE I AFRIKA, VESTINDIEN OG STILLEHAVET (AVS) HAR TRADITIONELT HAFT PRÆFERENCEADGANG TIL DEN EUROPÆISKE UNIONS MARKED. IFØLGE DE AFGØRELSER, SOM VERDENSHANDELSORGANISATIONENS TVISTBILÆGGELSES- OG APPELORGANER traf, skulle EU's handelsordning for bananer bringes i overensstemmelse med WTO-reglerne. Med Genèveaftalen om handel med bananer (GATB), som blev paraferet den 15. december 2009, afsluttes alle bananrelaterede handelstvister, og der sikres overensstemmelse med WTO-reglerne.

I forbindelse med GATB gav Europa-Kommissionen tilsagn om, at den ville fremlægge et forslag om et udviklingsprogram, som skulle hjælpe de bananeksporterende AVS-lande med at tilpasse sig ændringerne i EU's importordning. AVS-programmet for ledsageforanstaltninger for bananer (BAM), som har til formål at lette omstruktureringen af banansektoren i de ti vigtigste bananeksporterende AVS-lande, forudsætter, at forordning (EF) nr. 1905/2006 om oprettelse af et instrument til finansiering af udviklingssamarbejde ændres.

Forslaget er begrænset i tid (2010-2013) og anvendelsesområde, hvad angår det politiske indhold og de budgetmæssige følger. Det foregriber ikke de forslag til en ny generation af finansieringsinstrumenter på området eksterne forbindelser, der måtte blive fremsat under den næste finansielle ramme.

4. Kommissionens udtalelse OM EUROPA-PARLAMENTETS ÆNDRINGSFORSLAG

4.1. Ændringsforslag, som Kommissionen har accepteret

Kommissionen kan acceptere Parlamentets ændringsforslag til betragtning 5.

4.2. Ændringsforslag, som Kommissionen har afvist

Kommissionen kan ikke acceptere ændringsforslagene vedrørende delegerede retsakter og udvalgsproceduren (betragtning 12 samt artikel 21, artikel 22, stk. 3, artikel 23, artikel 33, stk. 2, og artikel 35).

5. Konklusion

Drøftelserne med medlovgiverne fortsætter efter andenbehandlingen, hvor der skal arbejdes på at finde en konsensusløsning, som helst skal give Europa-Parlamentet væsentlige kontrolbeføjelser i den resterende del af den igangværende flerårige programmeringsperiode og lade muligheder stå åbne for den næste periode, bl.a. muligheden for at anvende delegerede retsakter under fuld overholdelse af kriterierne i artikel 290 i TEUF.